 Láti bi ọjọ díẹ sẹyìn ni ìròyìn kan ti ń jà rànìn-rànìn lórí ayélujára, níbi ti wọn ti ṣe àfihan fótó ti ọgá àgbà banki naa, Adamu Nuru àti àwọn ọmọ wẹwẹ mẹji wà. Àlàyé tó tẹlé fọnrán náà ni pé, ọgá Adamu ń ni àjọṣepọ pẹlú ọmọbinrin kan tó n jẹ Moyo Thomas, Moyo yìí jẹ òṣíṣẹ ilé ìfówópámọ náà tó si ní ọkọ, sùgbọn ó n yan ọgá rẹ ni àlè. Àwọn iròyin tì ẹ leè ní ìfẹ síí: Ìròyìn sọ pé, lẹyìn ti ọkùnrin náà padà si orílẹ-èdè Nàìjíríà ló déde yí subú lẹnu àkàsọ ilé rẹ, tí ó sì kú. Àyẹwò ilé ìwòsàn fi ìdí rẹ múlẹ pé, ìpayà àjálù tó dé bá a ló mú ẹmi rẹ lọ. Gẹgẹ bi ìròyìn ṣe sọ, Moyo kan dédé fi iṣẹ sílẹ tó si ni òun fẹ lọ máa gbe ilú òyìnbó, nígbà tí ọkọ rẹ, Tunde Thomas ṣe àbẹwò sí i ni ìlú oyìnbó, ni ìyàwó rẹ sọ fún pé òun kọ ló ni àwọn ọmọ mejeeji ti wọn bi. Níbáyìí àwọn ẹbí àti ọrẹ ọgbẹni Tunde Thomas tó dólóògbé, ti fí ìwé ẹsùn sọwọ sí FCMB lati fi ìdí rẹ múlẹ pé, Adamu Nuru ló fa ikú Tunde. Wọn ni nítorí aṣemáse tó bá ìyàwó Tunde ṣe, to si han si pé ọmọ méjì ti òun ti n tọjú láti ọjọ pípẹ, kìí ṣe àwọn ọmọ tòun. Wọn ké pé àwọn àdarí àti olùdásílẹ ilé ìfówópamọ FCMB àti ilé ìfòwópamọ àpapọ Nàìjíríà CBN pé, àfi dandan kí wọn dá ṣẹríà fún ọgbẹni Adamu. Ènìyàn ẹgbẹrun kan lé nígba ló ti buwọlu ìwé ẹsùn náà gẹgẹ bí ó ṣe wà níbí, ti wọn si n beere pe kí banki naa yọ ọga agba rẹ níṣẹ. Nínú àtẹjáde tílé ifówópamọ náà fisita, gẹgẹ bi iwe ìròyìn Sahara ti wi, èyí ti Diran Ojo fọwọ sí ló ti sàlàyé pé, àwọn gbọ nípa ìròyìn tó ń tàn ká lóri ọkan lára olùdarí ilé iṣẹ náà. Ó ní àwọn ìgbìmọ ilé ìfówópamọ náà tí bẹrẹ ìwádìí lórí ẹsùn náà lóní wàrà n sesà. A ti gbọ nípa ìròyìn tó n tàn kálẹ, lórí ayélujára àti nínú àwọn ìwé ìròyìn kan, lórí ọkan lára àwọn ọgá àgbà FCMB Muru Adam, ọkan lára àwọn òṣìṣẹ wá tẹlẹrí, Moyo Thomas àti ọkọ rẹ Tunde Thomas to ti dólóògbé Bó tilẹ jẹ pé, ọrọ asiri lọkọ-laya ni, síbẹ, ikú ọgbẹni Tunde àti ìwà àìtọ tó wáye tó èyi tí ìgbìmọ ilé iṣẹ náà yóò mójútó, ayẹwo nipa rẹ yóò wáye ni kíakía. Oluwo Jogbodo Orunmila: Ẹsẹ odù Ifa ló fi ṣúre fún ọmọ Nàíjíríà ní àyájọ ọdún tuntun À rọ gbogbo àwọn tí ọrọ kàn láti bá wa faradaá, títí tí à ó fi parí ìwádìí wa àti pé, ó ṣe pàtàkì láti bọwọ fún àwọn ẹbí méjèèjì. À ń ṣe àgbéyẹwò, à ó si jábọ fún yín tí a bá a parí  Ilé ifowópamọ First City Monument Bank FCMB ní àwọn ti bẹrẹ sí ni wó ẹsun ìwà ìbàjẹ tí wọn fi kan àdárí ilé ifowópamọ náà, Adamu Nuru. : FCMB Marriage Scandal: Báńkì náà ní òun ń ṣe ìwádìí lọwọ lórí ẹṣùn ọgá agbà rẹ 